wickkiey/tamil-wikipedia-markdown huggingface dataset:
# வேகாக்கொல்லை



**வேகாக் கொல்லை** என்பது தமிழ்நாட்டின், கடலூர் மாவட்டத்தின் பண்ருட்டி வட்டத்தில் உள்ள ஒரு சிறிய கிராம பஞ்சாயத்து ஆகும். வேகாக்கொல்லையானது பண்ருட்டிக்கு 14.9 கி.மீ தொலைவிலும், கடலூரில் இருந்து 24.1 கி.மீ. தொலைவிலும், மாநிலத் தலைநகரான சென்னையிலிருந்து 173 கி.மீ. தொலைவிலும் அமைந்துள்ளது. இந்த ஊரானது நெய்வேலி சட்டமன்றத் தொகுதிக்கும், கடலூர் மக்களவைத் தொகுதிக்கும் உட்பட்டது.  

## அமைவிடம்
இவ்வூர் திருவதிகைக்குத் தெற்கே, 11 கி.மீ. தொலைவிலும், கெடிலம் ஆற்றின் தென்கரைக்குப் பத்து கி.மீ. தொலைவிலும் உள்ளது.  

## ஊர் குறித்த தொன்மம்

சிவபெருமான் முப்புர அரக்கர்களைப் புன்னகையால் எரித்த திருவதிகைப் பகுதியில் உள்ள மண் எரியுண்டு வெந்த மண்ணாம்; அதனால் அம் மண் சிவப்பான செம்மண்ணாக இருக்கிறது. திருவதிகைப் பகுதிதான் எரியுண்டு வெந்ததே தவிர, வேகாக் கொல்லைப் பகுதி எரியுண்ணவோ - வேகவோ இல்லையாதலின் இங்குள்ள மண் வெள்ளை மண்ணாயிருக்கிறது. இந்த கதைக்கு ஏற்ப இந்த ஊரில் மண்ணெடுத்துச் செங்கல் சூளைபோட்டால் பாதிக் கல்லே வேகும் - பாதி வேகாது. இந்த இயற்கை அமைப்பு, சிவன் முப்புரம் எரித்த புராணக் கதையோடு முடிச்சு போடப்பட்டுள்ளது. சூளைக்கு வேகாத மண் உள்ள பகுதி வேகாக்கொல்லை என்று ஆனது.  

## அருகே உள்ள கிராமங்கள்

- கீழக்கொல்லை (4 கி.மீ.)
- ஆயிப்பேட்டை (1.2&nbsp;கி.மீ.)
- வேங்கடம்பேட்டை (1.5 கி.மீ.)
- கொரணப்பட்டு (2.8&nbsp;கி.மீ.)
- கிருஷ்ணகுப்பம் (4&nbsp;கி.மீ.)
- அரசடி குப்பம் (4&nbsp;கி.மீ.)
- சிறுதொண்டமா தேவி (3&nbsp;கி.மீ.)
- ஏ. புதூர் (2&nbsp;கி.மீ.)
- சத்திரம் (2&nbsp;கி.மீ.)
- கண்ணன்சாவடி (4&nbsp;கி.மீ.)
- வடகுத்து

## அருகே உள்ள நகரங்கள்

- இந்திரா நகர், நெய்வேலி (6&nbsp;கி.மீ.)
- குறிஞ்சிப்பாடி (10.3&nbsp;கி.மீ.)
- பண்ருட்டி (14.9&nbsp;கி.மீ.)
- அண்ணாகிராமம் (16.9&nbsp;கி.மீ.))
- கடலூர் (21&nbsp;கி.மீ.)
- வடலூர் (15&nbsp;கி.மீ.)

## வேகாக்கொல்லை கிராம பகுதிகள்

1. வேகாக்கொல்லை
1. புதூர் வேகாக்கொல்லை
1. காட்டு வேகாக்கொல்லை
1. சத்திரம் வேகாக்கொல்லை

இந்த பஞ்சாயத்து கிட்டத்தட்ட 5,000 மக்களை கொண்டுள்ளது. நெய்வேலிலிருந்து 6 கி.மீ. தொலைவில் அமைந்துள்ளது.  

## வழிபாட்டு இடங்கள்

- களப்பானீசன் கோவில்
- முருகன் கோவில்
- காளி கோவில்
- மாரியம்மன் கோவில்
- பிள்ளையார் கோவில்
- அய்யனார் கோவில்
- காளி கோவில்.

வேங்கடம்பேட்டையிலுள்ள ரங்கநாதர் கோயில் வேகாக்கொல்லையில் இருந்து 1.5 கி.மீ. உள்ளது. இங்கு உலகின் மிகப் பெரிய சிலை ரங்கநாதர் ஒரு உறங்கும் தோற்றத்தில் உள்ளார். இக் கோயில் சுமார் 1000 ஆண்டுகள் பழமை வாய்ந்தது.  

## பொருளாதாரம்
வேகாக்கொல்லை கிராமத்தில் முந்திரிக் காடுகளும், பழம் மரங்களும் நிறைந்துள்ளன. வேகாக்கொல்லை மக்களின் பிரதான தொழில் விவசாயம் ஆகும். முந்திரி, கரும்பு, நிலக்கடலை போன்ற முக்கிய பயிர்கள் பயிரிடப்படுகின்றன. முந்திரிப் பருப்பு, பிளப்பழம் மற்றும் வாழை போன்றவை பயிரிடப்படுகின்றன.  

கிராம மக்களில் பலர் சுய தொழில், அரசு வேலைகள், கருவி பழுதுபார்ப்பு, தகவல் தொழில்நுட்ப  
நிறுவனங்களில் பொறியியலாளர்களாக வேலை செய்கிறார்கள்.  

நாற்று தோட்டங்களும் கிராமத்தில் உள்ள பலரால் வைக்கபட்டுள்ளன இவற்றில் பெரும்பாலும் ரோஜா, கனகாம்பரம், மல்லிகை போன்ற மலர் செடிகள் உற்பத்தி செய்யப்படுகின்றன.  

## கல்வி
வேகாக்கொல்லையில் ஊராட்சி ஒன்றிய நடுநலைப் பள்ளி மற்றும் ஊராட்சி ஒன்றியத் தொடக்க பள்ளி ஆகியவை உள்ளன  

## ஊரில் உள்ள வங்கிகள்

- கனரா வங்கி
- தொடக்க வேளாண்மை கூட்டுறவு கடன் சங்கம்
# பெரும்பாரை



**பெரும்பாரை** (*Caranx ignobilis*) என்பது பாரை குடும்பத்தைச் சேர்ந்த கடல்வாழ் மீனினம் ஆகும். இவை இந்திய-பசிபிக் பெருங்கடல்களில் உள்ள வெப்பவலயப் பகுதிகளில் காணப்படுகின்றன. இவை கராங்சு பேரினத்தில் உள்ள மீனினங்களில் பெரிய அளவுடைய இனமாகும். இவை அதிகபட்சமாக 170 செ.மீ நீளம் மற்றும் 80 கிலோ எடையுடன் வளரக்கூடியது.
# சுவாதி சிங்


**சுவாதி சிங்** (*Swati Singh*) என்பவர் ஓர் இந்திய பாரம் தூக்கும் பெண் விளையாட்டு வீர்ர் ஆவார். இவர் 1987 ஆம் ஆண்டு அக்டோபர் மாதம் 02 ஆம் நாள் பிறந்தார். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் பெண்கள் 53 கி.கி எடைப்பிரிவில் பங்கேற்று போட்டியிட்ட இவர் வெண்கலப் பதக்கத்தைப் பெற்றார். போட்டியில் சிங் நான்காவது இட்த்தையே பிடித்தார் என்றாலும் தங்கப் பதக்கம் வென்ற நைசீரியாவைச் சேர்ந்த வெற்றியாளர் சிக்காஅமலாகா ஊக்க மருந்து சோதனையில் தோல்வியடைந்த காரணத்தால் இவருக்கு வெண்கலப் பதக்கம் கிடைத்தது.
# சான்ஸ் ஃபார்காட்டிகா

**சான்ஸ் ஃபார்காட்டிகா** (Sans forgetica) என்பது ஆத்திரேலியாவின் மாநிலங்களில் ஒன்றான விக்டோரியாவின் தலைநகரான மெல்பேர்ண் நகரில் அமைந்துள்ள ஆர் எம் டி பல்கலைக்கலகத்தின் உளவியல் மற்று வடிவமைப்புப்பிரிவின் ஆய்வாளர் சான்ஸ் ஃபார்காட்டிகா (Sans Forgetica) என்பவரால் உருவாக்கப்பட்டுள்ள எழுத்துருவாகும். பழைய எழுத்துருவினால் மாணவர்கள் 50 சதவீதம் தான் படித்ததை நினைவில் வைத்திருக்க முடியும். ஆனால் இவர் உருவாக்கியுள்ள எழுத்துருவினால் 57 சதவீதம் நினைவில் நிலைநிருத்தமுடியும் என நிருபித்துள்ளார்.  

இந்த வடிவத்தை உருவாக்க ஆறு மாதங்கள் எடுத்துக்கொண்டு, 400
# சரசுவதி ரௌட்


**சரசுவதி ரௌட்** (*Saraswati Rout*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1995 ஆம் ஆண்டு சூன் மாதம் 10 ஆம் நாள் பிறந்தார். ஒடிசா மாநிலத்திலுள்ள குர்தா ந்கரம் இவருக்கு சொந்த ஊராகும். 12 ஆவது தெற்காசிய விளையாட்டுப் போட்டிகளில் பெண்கள் 58 கிலோ கிராம் எடைப்பிரிவில் போட்டியிட்ட சரசுவதி தங்கப் பதக்கம் வென்றார். 2018 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் பங்கேற்கவும் இவர் தேர்ந்தெடுக்கப்பட்டார் .
# பெரிய இடத்து மாப்பிள்ளை



**பெரிய இடத்து மாப்பிள்ளை** (periya idaththu maapillai) 1997 ஆம் ஆண்டு ஜெயராம், கவுண்டமணி, தேவயானி மற்றும் மந்த்ரா நடிப்பில் குரு தனபால் இயக்கத்தில் வெளியான திரைப்படம். கே. முருகன் தயாரிப்பில் சிற்பி இசையமைப்பில் 22 ஆகத்து 1997 இல் வெளியானது. இப்படம் மலையாளத் திரைப்படமான *அனியன் பாவா சேட்டன் பாவா*வின் மறு ஆக்கம் ஆகும்.  

## கதைச் சுருக்கம்

பெரியதம்பி (விஜயகுமார்) மற்றும் சின்னத்தம்பி (ராசன் பி. தேவ்) சகோதரர்கள். இவர்களிடம் வேலை செய்துவருபவர் காளி (கவுண்டமணி). பெரும் பணக்காரர்களான இவர்களிடம் வாகன ஓட்டுநராக கோபாலகிருஷ்ணன் (ஜெயராம்) வேலைக்குச் சேர்கிறான். பெரியதம்பியின் மகள் லட்சுமியும் (தேவயானி) சின்னத்தம்பியின் மகள் பிரியாவும் (மந்த்ரா) கோபாலகிருஷ்ணனைக் காதலிக்கிறார்கள். லட்சுமியைத் திருமணம் செய்யவிரும்பும் ராமு (விவேக்) அவளுக்குத் திருமணம் செய்ய குடும்பத்தினர் எடுக்கும் முயற்சிகளை சதி செய்து தடுக்கிறான்.  

சின்னத்தம்பியின் மைத்துனர்களான பாண்டியன் (பாண்டியன்) மற்றும் செல்லப்பா (பொன்வண்ணன்) செய்யும் தவறுகளைக் கண்டறியும் கோபாலகிருஷ்ணன் தன் முதலாளிகளிடம் தெரிவிக்க அவர்களை வீட்டைவிட்டுத் துரத்துகிறார்கள். லட்சுமி கோபாலகிருஷ்ணனை விரும்புவதை அறிந்து அவர்களுக்குத் திருமணம் செய்ய முடிவெடுக்கிறார் பெரியதம்பி. தன் மகள் பிரியாவிற்கு கோபாலகிருஷ்ணனைத் திருமணம் செய்ய நினைத்த சின்னத்தம்பி, தான் ஏமாற்றப்பட்டதாக எண்ணி அண்ணனுடன் சண்டையிடுகிறான்.  

பிரியா தன் காதலை விட்டுக்கொடுக்க லட்சுமி-கோபாலகிருஷ்ணன் திருமணம் முடிவாகிறது. பெரியதம்பி-சின்னத்தம்பி சகோதரர்களுக்கு எதிரியான மணியன் கவுண்டரின் (மணிவண்ணன்) துணையோடு பாண்டியனும் செல்லப்பாவும் திருமணத்தன்று தகராறு செய்கிறார்கள். அவர்களைப் பிடித்துக் காவல்துறையிடம் ஒப்படைக்கின்றனர். கோபாலகிருஷ்ணன் - லட்சுமி திருமணம் இனிதே நடக்கிறது.  

## நடிகர்கள்

- ஜெயராம் - கோபாலகிருஷ்ணன்
- கவுண்டமணி - காளி
- மணிவண்ணன் - மணியன் கவுண்டர்
- தேவயானி - லட்சுமி
- மந்த்ரா - பிரியா
- விஜயகுமார் - பெரியதம்பி
- ராசன் பி. தேவ் - சின்னத்தம்பி
- ஆர். சுந்தர்ராஜன் - கோபாலகிருஷ்ணனின் தந்தை
- பாண்டியன் - பாண்டியன்
- பொன்வண்ணன் - செல்லப்பா
- விவேக் - ராமு
- அல்வா வாசு - வாசு
- கலைஞானம் - கோபாலகிருஷ்ணனின் தாத்தா
- சொக்கலிங்க பாகவதர் - கோபாலகிருஷ்ணனின் கொள்ளுத் தாத்தா
- எல். ஐ. சி. நரசிம்மன்
- கலாரஞ்சினி - சின்னத்தம்பியின் மனைவி
- விஜய சந்திரிகா - கோபாலகிருஷ்ணனின் தாய்
- ஜானகி - கோபாலகிருஷ்ணனின் பாட்டி
- ராதாபாய் - கோபாலகிருஷ்ணனின் கொள்ளுப் பாட்டி

## இசை

இப்படத்தின் இசையமைப்பாளர் சிற்பி. பாடலாசிரியர்கள் காளிதாசன் மற்றும் பழனிபாரதி.  

| 1 | அச்சா நமஸ்தே | மனோ | 4:05 |  |
| --- | --- | --- | --- | --- |
| 2 | சிக் சிக் | மனோ, ஸ்வர்ணலதா | 4:37 |  |
| 3 | காதலின் பார்முலா | மனோ, சித்ரா | 4:38 |  |
| 4 | கண்ணே பாசம் | ஹரிஹரன் | 3:30 | } |
# பாடம் (திரைப்படம்)



***பாடம்*** என்பது 2018 இல் தமிழ்த் திரைப்படமாகும். இதனை இராஜசேகர் எழுதி இயக்கியுள்ளார். பி. எஸ். கிபின் தயாரித்துள்ளார்.  

கார்த்திக், மோனா, விஜித், நாகேந்திரன், யாசிகா ஆனந்த் மற்றும் ஜாங்கிரி மதுமிதா ஆகியோர் நடித்துள்ளனர்.கணேஷ் ராகவேந்திரா இசையமைத்துள்ளார். 7 மே, 2018 இல் இத்திரைப்படம் வெளிவந்தது.  

## நடிகர்கள்
- கார்த்திக் - ஜீவா
- மோனா - ஜீவாவின் நண்பர்
- நாகேந்திரன் - ஜீவா தந்தை, கோட்டை பெருமாள்
- ஜாங்கிரி மதுமிதா - ஜீவா அம்மா
- விஜித் என ஒரு ஆங்கில மாஸ்டர் சென்னை உயர் பள்ளி
- யாசிகா ஆனந்த்- இந்தி ஆசிரியர்

## ஆதாரங்கள்
# நீலம் செட்டி லட்சுமி



**நீலம் செட்டி லட்சுமி** (*Neelam Setti Laxmi*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1973 ஆம் ஆண்டு மார்ச்சு மாதம் 05 ஆம் நாள் பிறந்தார். இந்தியாவின் சார்பாக அனைத்துலகப் போட்டிகளில் 69 கிலோ கிராம் எடைப் பிரிவில் இவர் பங்கேற்கிறார். 1999 ஆம் ஆண்டு நடைபெற்ற உலக பாரம் தூக்குதல் போட்டியில் இவர் பங்கேற்றார்.  

## போட்டி முடிவுகள்
| 1 | 2 | 3 | தங்கம் | 1 | 2 | 3 | தங்கம் |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 1999 | align= பிராயியசு, கிரீசு | 69 kg | **100** | 
105 | 
105 | 7 | 
125 | 
125 | 
125 | --- | **0** | --- | } |
# பயம் ஒரு பயணம்

<span data-segmentid="43">**பயம் ஒரு பயனம்** (*Bayam Oru Payanam*) ஓர் இந்திய தமிழ் திகில் திரைப்படமாகும். மணிஷர்மா எழுதி இயக்க,</span> <span data-segmentid="44">விஷாகா சிங் , பரத் ரெட்டி மற்றும் மீனாட்சி தீக்ஷித் ஆகியோர் முக்கிய கதாப்பாத்திரங்களில் நடித்துள்ளனர், சிங்கம்பூலி ஒரு முக்கிய துணை பாத்திரத்தில் இதில் நடித்துள்ளார்.</span> <span data-segmentid="49">பிரசாத் இசையமைத்த</span> <span data-segmentid="50">இந்த படம்</span><span data-segmentid="49">,</span> <span data-segmentid="50">இந்தியாவில் 25 ஆகஸ்ட் மாதம் 2</span><span data-segmentid="49">016</span> <span data-segmentid="50">ஆம் தேதி வெளியிடப்பட்டது.</span>  

## நடிகர்கள்

- <span data-segmentid="52">பரத் ரெட்டி - ராம்</span>
- <span data-segmentid="54">மீனாட்சி தீக்ஷித் - அணு</span>
- விஷாகா சிங்
- ஊர்வசி
- <span data-segmentid="60">சிங்கம்பூலி - கவரிமான்</span>
- யோகி பாபு
- ஜங்கிரி மதுமிதா
- கிங் காங்
- லோலு சபா மனோகர்
- <span data-segmentid="70">தினேஷ் ஷர்வானா</span>

## கதைச்சுருக்கம்
<span data-segmentid="76">ஒரு புகைப்பட பத்திரிகையாளரான ராம் (பாரத் ரெட்டி), தன் தந்தையின் கார் விபத்துக்குள்ளாவதாக சிறுவயதில் கனவு காணுவதிலிருந்து படம் துவங்குகிறது. அடுத்த நாளே ராம் சில படங்களை புகைபடமெடுக்க ஒரு காட்டில் தனியாகச் சென்றான். யோகி பாபு காவலாளியாக இருக்கும் ஆளில்லா பங்களாவிற்கு வழி காட்டுகிறார் தரகர் கவரிமான் (சிங்கம்புலி). அந்த வீட்டில் ஒரு மெமரி கார்டை கண்டெடுக்கிறான் ராம். அதில் தனக்கு தெரிந்த பெண்ணின் புகைப்படஙகள் இருக்கின்றன. அதன் பின்னர் அவன் எங்கு சென்றாலும், ஒரு கொடூர பெண் பேய் வந்து குளியல் அறை, குளிர் சாதனப்பெட்டி, படுக்கை அறை என்று பயமுறுத்துகிறது. வண்டி ஓட்டும் பொழுதும் அந்த பேய் பயமுறுத்தும் பொழுது தான், தன்னை தான் அந்த பேய் துரத்துவதாக உணர்ந்தான்.</span><span data-segmentid="80"></span><span data-segmentid="82">.</span> <span data-segmentid="83">அவனது மனைவியையும் மகளையும் பார்க்க அவன் தனது இடத்திற்குத் திரும்ப முடியுமா?</span> <span data-segmentid="84">பேய் அவனையும், அவனது குடும்பத்தினரையும் பயமுறுத்தி வேட்டையாடியதா? என்பது மீதிக்கதை</span>  

## தயாரிப்பு
<span data-segmentid="86">2015 ஆம் ஆண்டின் நடுப்பகுதியில் *பயம் ஒரு பயணம்* படத்தை தொடங்கினார் மணிஷர்மா. இந்த படம் 2015 ஆம் ஆண்டு அக்டோபரில் முழுவதுமாக நிறைவடைந்ததாகக் கருதப்பட்டது..</span> <span data-segmentid="87">விஷாகா சிங் , பரத் ரெட்டி மற்றும் மீனாட்சி தீட்சித் ஆகியோர் இந்த படத்தில் முன்னணி பாத்திரங்களில் நடித்துள்ளனர், தயாரிப்பாளர்கள் அதை "பெண்-சார்ந்த, திகில் படம்" என்று விவரிக்கின்றனர்.</span> <span data-segmentid="91">டிசம்பர் 2015 ஆம் ஆண்டு டிசம்பர் மாத இறுதியில் மூணாரில் இருபது நாள் கால அட்டவணையை பார்வையிட்டார் .</span> <span data-segmentid="93">சென்னையில் படப்பிடிப்பு முடிந்த உடன் 2016 ஜனவரியில் படப்பிடிப்பு முடிவடைந்தது, பிந்தைய தயாரிப்பு வேலைகள் அதன் பிறகு தொடர்ந்தன.</span>
# மீனா குமாரி



**மீனா குமாரி** (*Meena Kumari*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1994 ஆம் ஆண்டு சனவரி மாதம் 02 ஆம் நாள் பிறந்தார். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் பெண்கள் 58 கி.கி எடைப்பிரிவில் பங்கேற்று போட்டியிட்ட இவர் ஐந்தாம் இட்த்தைப் பிடித்தார்.
# 465 (2017 திரைப்படம்)


<span data-segmentid="47">  

**465**, (*Naalu Aaru Anju*), திரைப்படம் 2017ஆம் ஆண்டு வெளியான ஓர் இந்திய தமிழ் திகில் திரைப்படமாகும். சாய் சத்யம் எழுதி இயக்க, எஸ். எல். பிரபு இப்படத்தை தயாரித்தார். இது சாய் சத்யம் இயக்கிய முதல் தமிழ் திரைப்படமாகும்.</span> கார்த்திக் ராஜ், நிரஞ்சனா <span data-segmentid="50">மற்றும் மனோபாலா ஆகியோர் முன்னணி கதாபாத்திரங்களில் நடித்துள்ளனர்.</span> <span data-segmentid="54">மார்ச் 24, 2017 இல் இந்த படம் வெளியிடப்பட்டது.</span> <span data-segmentid="55">ஜெய்சங்கர் , ஜெயலலிதா மற்றும் மனோரமா ஆகியோர் முக்கிய பாத்திரங்களில் நடித்து</span> 1966 ஆம் ஆண்டு வெளியான *யார் நீ* என்ற <span data-segmentid="55">பழைய படத்தை தழுவலாக வைத்து எடுக்கப்பட்டத் திரைப்படமாகும்.</span>  

## நடிகர்கள்
<span data-segmentid="68"><span data-segmentid="68">2015 ஆம் ஆண்டு வெளியான</span> *நாலு பேருக்கு நல்லதுன்னா எதுவுமே தப்பில்லை* என்ற திரைப்படத்தில் அறிமுகமானார் கார்த்திக் ராஜ். தனது இரண்டாவது படமான 465-யில் கதாநாயகனானார். இரு படங்களும் நல்ல வசூலை செய்யவில்லை என்றாலும்</span><span data-segmentid="71">, அவரது இரு திரைப்படங்களிலும் அவரது நடிப்பு நன்கு பாராட்டப்பட்டது.</span>  

- <span data-segmentid="72">கார்த்திக் ராஜ் - டாக்டர் ஜெய்</span>
- நிரஞ்சனா
- மனோபாலா
- <span data-segmentid="78">பவானி ரெட்டி - ஜெய்யின் மனைவி </span>
- உதய் மகேஷ்
- <span data-segmentid="81">ஜெயஸ்ரீ ராவ்</span>
- கிரேன் மனோகர்.

## கதைச்சுருக்கம்
<span data-segmentid="61">ஜெய் (கார்த்திக் ராஜ்) மனோபாலாவுடன் ஒரு தனியார் மருத்துவமனையில் மருத்துவராக பணியாற்றுகிறார்.</span> <span data-segmentid="63">கார்த்திக் இன்னொரு பெண்னகைக் காதலிக்கிறார். ஆனால் சக மருத்துவர் கார்த்திக்கை காதல் செய்கிறார்.</span> <span data-segmentid="64">ஒரு குறிப்பிட்ட நேரத்தில், மனோபாலா மற்றும் பெண் மருத்துவர் இருவரும் மர்மமான சூழ்நிலைகளில் இறந்து போகிறார்கள்.</span> <span data-segmentid="65">ஆனால் கார்த்திக், அவரது மூதாதையர் வீட்டிற்கு திரும்பு வேண்டும் எனக் கருதினார்.</span> <span data-segmentid="66">ஆனால், ஒரு பெண்ணின் உருவம் கார்த்திக்கின் மனத்தில் திரும்பத் திரும்ப வந்ததால், பைத்தியம் என்று நினைத்து கார்த்திக்கை ஒரு மனநல மருத்துமனையில்அனுமதிக்கின்றனர். கார்த்திக்கிற்கு என்னவானது என்பதே மீதிக் கதையாகும்.</span>
# உக்கடம் பேருந்து முனையம்


**உக்கடம் பேருந்து நிலையமாக** பிரபலமாக அறியப்படும் **உக்கடம்** , கோயம்புத்தூர் நகரத்தின் பேருந்து முனையங்களில் ஒன்றாகும். 1991 ஆம் ஆண்டு **காந்திபுரம்** மத்திய பேருந்து நிலையத்தில் நெரிசல் குறைக்க இது திறக்கப்பட்டது. பொள்ளாச்சி மற்றும் அருகிலுள்ள இடங்களுக்கும் செல்லும் நகர பேருந்துகள் மற்றும் பாலக்காடுக்கு செல்லும் புற நகர பேருந்துகளுக்கு இடமளிக்கும் வகையில் திட்டமிட்டு உருவாக்கப்பட்டுள்ளது.  

## கண்ணோட்டம்
இந்த பேருந்து நிலையம் நகரத்தின் தெற்குப் பகுதியில் அமைந்துள்ளது. **வாலாங்குளம்**, ஒரு குளம், இந்த குளம் மூடப்பட்டு பேருந்து நிலையத்திற்கான இடம் உருவாக்கப்பட்டது. தெற்கு மற்றும் மேற்கு திசைகளில் பயணிக்கும் பேருந்துகள் இங்கிருந்து ஓடத் தொடங்குகின்றன. அனைத்து நகரப் பேருந்துகள் மற்றும் சிற்றுந்துகள் இந்த பேருந்து நிலையத்திலிருந்து ஓட துவங்குகின்றன அல்லது கடந்து செல்கின்றன. தமிழ்நாட்டின் போக்குவரத்துக் கழக பேருந்துகளின் பயண நேரங்கள் இங்கே கொடுக்கப்பட்டுள்ளன. இங்கு ஒரு மேலங்கி அறை, கழிப்பறைகள், ஓய்வு அறை, பார்க்கிங் வசதிகள், டிவி மற்றும் எஸ்டிடி சாவடிகளை உள்ளடக்கியது. மேலும் தாய்மார்கள் தங்கள் குழந்தைகளை பராமரிக்கவும் ஏதுவான மையம் உள்ளது.  

## மார்க்கம்
| உக்கடம் | உக்கடம் | பாலக்காடு , பழனி , பொள்ளாச்சி , உடுமலைப்பேட்டை | } |
| --- | --- | --- | --- |

### செல்லுமிடங்கள்

- பொள்ளாச்சி (கிணத்துக்கடவு வழியாக)
- உடுமலைப்பேட்டை (பொள்ளாச்சி வழியாக)
- பழனி (உடுமலை வழியாக)
- திண்டுக்கல் (பழனி வழியாக)
- பாலக்காடு (வலயர் வழியாக)
- ஆனைமலை மற்றும் வால்பாறை(பொள்ளாச்சி வழியாக)

## இணைப்புகள்
இந்த பேருந்து முனையம் ,4.3 கி.மீ தொலைவிலுள்ள கோயம்புத்தூர் மத்திய பேருந்து முனையம் , வடகிழக்கில் 1.6 கி.மீ தொலைவிலுள்ள கோயம்புத்தூர் தொடர் வண்டி நிலையம் ,5.1 கி.மீ தொலைவிலுள்ள புதிய பேருந்து நிலையம் .,8.3 கி.மீ தொலைவிலுள்ள சிங்கநல்லூர் பெருந்து முனையம், 12.7 கி.மீ. தொலைவிலுள்ள கோயம்புத்தூர் இணைக்கப்பட்டுள்ளது.
# வந்தனா குப்தா


**வந்தனா குப்தா** (*Vandna Gupta*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1994 ஆம் ஆண்டு டிசம்பர் மாதம் 17 ஆம் நாள் பிறந்தார். இசுக்காட்லாந்து நாட்டின் கிளாசுகோ நகரில் நடைபெற்ற பொதுநலவாய விளையாட்டுப் போட்டிகளில் பெண்கள் 63 கி.கி எடைப்பிரிவில் பங்கேற்று போட்டியிட்ட இவர் நான்காம் இடத்தைப் பிடித்தார். லக்னோ நகரத்தைச் சேர்ந்த இவர் 2017 ஆம் ஆண்டு பிப்ரவரி மாதம் சந்தீப் தோமர் என்பவரை திருமணம் செய்து கொண்டார் .
# பிரசுமிதா மங்கராசு



**பிரசுமிதா மங்கராசு** (*Prasmita Mangaraj*) என்பவர் ஓர் இந்திய பாரம் தூக்கும் பெண் விளையாட்டு வீராங்கனை ஆவார். இவர் 1977 ஆம் ஆண்டு சூலை மாதம் 04 ஆம் நாள் பிறந்தார். இந்தியாவின் சார்பாக அனைத்துலகப் போட்டிகளில் பெண்கள் பாரம் தூக்கும் போட்டிகளின் 58 கிலோ கிராம் எடைப் பிரிவில் இவர் கலந்து கொள்கிறார். 2003 ஆம் ஆண்டு நடைபெற்ற உலகப் பாரம் தூக்கும் சாம்பியன் பட்டப் போட்டிகளிலும் இவர் கலந்து கொண்டார் .  
## Major results
| 1 | 2 | 3 | 1 | 2 | 3 | தரம் |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2003 | align= வான்கூவர், கனடா | 58 கி.கி | 82.5 | 
85 | **85** | 18 | 
105 | 
105 | **105** | 19 | **190** | 18 | } |
# தந்திராலோகம்

**தந்திரலோகா** (சமஸ்கிருதம் तन्त्रालोक) என்பது காஷ்மீர சைவம் குறித்தான அடிப்படை நூலாகும். இதனை அபிநவகுப்தர் இயற்றினார். அபிநவகுப்தர் காசுமீர் சைவத்தில் மிக மதிப்புமிக்க ஆசிரியராவார்.  

## பொருள்
இந்நூல் காசுமீர சைவத்தின் மெய்யியலை விளக்குவதாகவும், அறுபத்து நான்கு ஆகமங்களை விளக்குவதாகவும் உள்ளது. சுருக்கமாக தந்திரலோகா நூல் காசுமீர சைவத்தின் கலைக்களஞ்சியம் என்று சொல்லலாம்.  

## அத்தியாயங்கள்
இந்நூல் முப்பத்தியேழு அத்தியாயங்களளைக் கொண்டதாகும்.
# முதுகெலும்பு நிமிர்த்தித் தசைகள்


**முதுகெலும்பு நிமிர்த்தித் தசைகள்** முதுகெலும்பு நிமிர்த்த உதவும் ஒரு முக்கியமான தசைகள் ஆகும். இது முதுகை திருப்பவும் செய்கிறது. முதுகெலும்பு நிமிர்த்தித் தசைகள் என்பது பல தசைகள் கொண்ட தொகுப்பு ஆகம்.  

## அமைப்பு
முதுகெலும்பு நிமிர்த்தித் தசை என்பது ஒரு தசை அல்ல பல தசைகளின் கூட்டமைப்பு ஆகும். சுமார் இது முள்ளந்தண்டு நிரலின் இடது மற்றும் வலது புறங்களில் கீழ் முள்ளந்தண்டு நிரல் மேலும் இடுப்பெலும்பின் மேற்புறத்தில் தொடங்கி கீழிருந்து மேலாக மேல் முள்ளந்தண்டு நிரல் மற்றும் மண்டையோட்டின் பின்புற கீழ்ப்பகுதில் முடியும் தசைகள் ஆகும்.
# பேட் சாண்டா

**பேட் சாண்டா** என்பது 2003 ஆம் ஆண்டு வெளியான அமெரிக்க நகைச்சுவைத் திரைப்படம் ஆகும். இதனை டெர்ரி ஸ்விகோஃப் இயக்கினார்.  

பில்லி பாப் தோர்ன்டன், டோனி காக்ஸ், லாரன் கிரஹாம், பிரெட் கெல்லி, லாரன் டாம், ஜான் ரிட்டர், மற்றும் பெர்னி மேக் ஆகியோர் இத்திரைப்படத்தில் நடித்திருந்தனர். ஜோன் ரிட்டர் இறுதியாக நடித்தப்படம் இது. ஜோன் ரிட்டர் செப்டம்பர் 11, 2003 இல் மரணமடைந்தார்.  

இந்த திரைப்படம் நவம்பர் 26, 2003 இல் அமெரிக்காவில் வெளியானது, மேலும் 2004 கேன்ஸ் திரைப்பட விழாவில் திரையிடப்பட்டது.  

## நடிகர்கள்

- பில்லி பாப் தோர்ன்டன் - வில்லி டி. சோக்காக
- டோனி காக்ஸ் - மார்கஸ் ஸ்கிட்மோர் என்று
- பிரெட் கெல்லி - துர்மன் மெர்மன்
- பெர்னி மாக் - ஜின் ஸ்லாகல்
- லாரன் கிரஹாம் - சூ
- ஜான் ரிட்டர் - பாப் சிக்ஸ்காவாக நடித்தார்
- லாரன் டாம் - லோஸ் ஸ்கிட்மோரை
- குளோரிஸ் லீச்மேன் - பாட்டி
- ஆக்வாவியா ஸ்பென்சர் - ஓபல்
- அலெக்ஸ் போர்ஸ்டீன் - மில்வாக்கி அம்மா
- பில்லி கார்டெல் - மில்வாக்கி பாதுகாப்பு காவலர்
- பிரையன் கால்டன் - மியாமி பார்டெண்டராக
- டாம் மெகுவன் - ஹாரிசன்
- அஜய் நாயுடு - ஹிந்துஸ்தானி டிராபல்மேக்கராக
- ஏதன் பிலிப்ஸ் - ரோஜர் மெர்மன்
- மாட் வால்ஷ் - ஹெர்பாக
- மேக்ஸ் வான் வில்லே - ஸ்கேட்போர்டு புல்லி ஆக
- ரியான் பிங்க்ஸ்டன் - கடைக்காரர்
- லோனீ மார்காரில் ஃபீனிக்ஸ் - செக்யூரிட்டி காவலர்
- ஷெரிப் ஜான் பன்னெல் - பீனிக்ஸ் பொலிஸ் தலைவர்
- கெர்ரி ரோஸால் - காவலர்

## ஆதாரங்கள்
# கூப்பர்ஸ் கேமரா

**கூப்பர்ஸ் கேமரா** என்பது 2008 ஆம் ஆண்டு வெளியான அமெரிக்க நகைச்சுவைத் திரைப்படம் ஆகும். இதனை வாரன் பி. சோனாடா இயக்கினார். இத்திரைப்படத்தின் கதை, திரைக்கதை ஆகியவற்றை ஜேசன் ஜோன்ஸ், மைக் பீவர் ஆகியோர் எழுதியிருந்தனர். ராப் டெபோர், டோனி கிரேஸ் ஆகியோர் இசையமைத்திருந்தனர்.  

## நடிகர்கள்
- பாய்ட் பேங்க்ஸ் - ஸ்டீவன்சன்
- ஜெனிஃபர் பாக்ஸ்டர் - அத்தை பேவ்
- மைக் பீவர் - மாமா நிக்
- சமந்தா பீ - நேன்சி கூப்பர்
- கேட் காம்ப்பெல் - பேபி டேவிட்சன்
- ஜெய்னே ஈஸ்ட்வுட் - நனா கெர்ட்
- ஓனிக்காச்சி ஈஜிம் - ஒககே
- டிலான் எவெரெட் - டெடி கூப்பர்
- டேவ் ஃபோலி - பில் டேவிட்சன்

## ஆதாரங்கள்
# நத்தலி இமானுவேல்



**நத்தலி ஜோன்னே இம்மானுவல்** (பிறப்பு: 1989 மார்ச் 2) என்பவர் ஆங்கில நடிகை ஆவார். இம்மானுவல் 1990 களின் பிற்பகுதியில் தனது நடிப்புத் தொழிலைத் தொடங்கினார். *தி லயன் கிங்* இசை<nowiki/>யை வெஸ்ட் எண்ட் தயாரித்திருந்தது. அதில் நடித்திருந்தார்.  

2006 ஆம் ஆண்டிலிருந்து திரைப்படங்களில் நடிக்கத் தொடங்கினார். சோப் ஓபரா என்ற பிரிட்டீஸ் தொடரில் சாசா வேலட்டேன் என்ற கதாப்பாத்திரத்தில் நடித்துப் புகழ் பெற்றார். டிவன்டி8கே என்ற திரைப்பத்தில் முதன்முதலாக திரைப்படத்தில் நடித்தார். ஹச்பிஓ தொலைக்காட்சியில் கேம் ஆப் திரோன்ஸ் தொடரில் மிஸ்யேன்டி கதாப்பாத்திரத்தில் நடித்தார்.  

மேலும் திரைப்படங்களான *மேஸ் ரன்னர்: தி ஸ்கோர்ச் ட்ரையல்ஸ்* (2015), *ஃபியூரியஸ் 7* (2015), *தி ஃபேட் ஆஃப் த ஃபியூரியஸ்* (2017) மற்றும் *பிரமை ரன்னர்: தி டெத் க்யூர் (2018)* போன்றவற்றில் குறிப்பிடத்தக்க கதாப்பாத்திரங்களை ஏற்று நடித்துள்ளார்..  

## திரைப்பட வரலாறு

### திரைப்படம்
| 2012 | *டிவன்டி8கே* | கார்லா |  |
| --- | --- | --- | --- |
| 2015 | *சீற்றம் 7* | மேகன் ராம்சே |  |
| 2015 | *பிரமை ரன்னர்: தி ஸ்கோர்ச் ட்ரையால்ஸ்* | ஹாரியட் |  |
| 2017 | *தி பட் ஆஃப் தி ஃபியூரியஸ்* | மேகன் ராம்சே |  |
| 2018 | *பிரமை ரன்னர்: தி டெத் க்யூர்* | ஹாரியட் |  |
| 2018 | *தி டைட்டன்* | டபல்யூ.டி டேலி ரதர்ஃபோர்ட் | } |

### தொலைக்காட்சி
| 2006-2010 | *ஹாலொயாக்ஸ்* | சாஷா வேலட்டேன் | 191 அத்தியாயங்கள் |  |
| --- | --- | --- | --- | --- |
| 2008 | *ஹாலொயாக்ஸ் பின்னர்* | சாஷா வேலட்டேன் | தொடர் 1 (4 அத்தியாயங்கள்) |  |
| 2009 | *ஹாலொயாக்ஸ் :தி மார்னிங் ஆப்டர் தி நேட் பிபோர்* | சாஷா வேலட்டேன் |  |  |
| 2011 | கேசுவாலட்டி | செரில் ஹாலோஸ் | பாகம்: "ஒன்லி ஹியூமன்" |  |
| 2011 | *மிஸ்பிட்ஸ்* | சார்லி | பாகம் 3.1 |  |
| 2012 | வெப்செக்ஸ்:வாட்ஸ் தி ஹார்ம் | வழங்குபவர் |  |  |
| 2013-தற்போது | *சிம்மாசனங்களின் விளையாட்டு* | மிஸ்ஸிலாண்டி | பருவங்கள் 3 & 4: தொடர்ச்சியான (15 அத்தியாயங்கள்)
சீசன் 5-தற்போது: முக்கியப் பங்கு (19 அத்தியாயங்கள்) |  |
| 2019 | *போர் வெட்டிங் அன்ட் எ பர்னல்* | மாயா | குறுந்தொடர் |  |
| 2019 | *தி டார்க் கிரிஸ்டல்: ரெஜிஸ்டன்ஸ் ஏஜ்* | டீட் | குறுந்தொடர், குரல் பாத்திரம் | } |

## ஆதாரங்கள்
# கழுத்து முள்ளந்தண்டெலும்புகள்



**கழுத்து முள்ளந்தண்டெலும்புகள்** முள்ளந்தண்டு நிரலின் கழுத்து வளைவுப் பகுதியில் உள்ள 7 எலும்புகள் ஆகும். பெரும்பாலான பாலூட்டிகளில் 7 கழுத்து முள்ளந்தண்டெலும்புகளே உள்ளன.  

## அமைப்பு
7 கழுத்து முள்ளந்தண்டெலும்புகள் அதன் இலத்தின் சொல்லான (**Vertebrae cervicales**) ன் முதல் ஆங்கில எழுத்து (**C**) ஐ வைத்து இதற்கு அறிவியல் பெயர் வழங்கப்படுகிறது. இவைகள் முறையே  
- C1-அட்லஸ்
- C2
- C3
- C4
- C5
- C6
- C7
# பீட்டர் டிங்க்லேஜ்



**பீட்டர் ஹைடன் டிங்க்லேஜ்** (பிறப்பு: ஜூன் 11, 1969) என்பவர் அமெரிக்க நடிகர் மற்றும் திரைப்படத் தயாரிப்பாளர் ஆவார்.  

டின்கிலேஜ் பெனிங்டன் கல்லூரியில் நடிப்பதைப் பற்றி படித்துள்ளார். அங்கு பல மேடை நாடகங்களை தயாரித்துள்ளார். திரைப்படத்துறையில் *லிவிங் இன் ஆப்லீயன்* (1995) என்ற படத்தின் மூலம் முதன் முதலாக அறிமுகம் ஆனார்.  

*தி ஸ்டேஷன் ஏஜெண்ட்* (2003) என்ற நகைச்சுவைத் திரைப்படத்திற்குப் பிறகு புகழ் பெற்ற நடிகரானார். அதன் பின் எண்ணற்ற படங்களிலும், அமெரிக்கத் தொலைக்காட்சி தொடர்களிலும் நடித்துள்ளார்.  

*எல்ஃப்* (2003), *பைன்ட் மி கில்லிடி* (2006), *அண்டர்டாக்* (2007), *பெனெலோப்* (2008), *டெத் அட் எ பர்னல்* (2007), *த குரோனிக்கல்ஸ் ஆஃப் நார்னியா: பிரின்ஸ் காஸ்பியன்* (2008), *எக்ஸ்-மென்: டேஸ் ஆப் பியூச்சர் பாஸ்ட்* (2014) மற்றும் *மூன்று பில்போர்ட்ஸ் அவுட்ஸ் எபிங், மிசோரி* (2017) போன்ற திரைப்படங்களில் குறிப்பிடத் தக்க கதாப்பாத்திரங்களில் நடித்துள்ளார்.  

2018 ஆம் ஆண்டு ஸ்க்ரீன் ஆக்டர்ஸ் கில்ட் விருது பெற்றார்.  

2009 லிருந்து எச்பிஓ தொலைக்காட்சியில் வெளியான கேம் ஆப் திரோன்ஸ் தொடரில் தெரியன் லேன்சிஸ்டர் என்ற கதாப்பாத்திரத்தில் நடித்துள்ளார். இதற்காக பிரைம்டைம் எம்மி விருதுக்கு தொடர்ச்சியாக ஏழு முறை பரிந்து செய்யப்பட்டு, மூன்று முறை பிரைம்டைம் எம்மி விருதினை வென்றுள்ளார். 2012 ல் தொலைக்காட்சி தொடருக்கான கோல்டன் குளோப் விருதினைப் பெற்றார்.  

## ஆதாரங்கள்
# நெஞ்சு முள்ளந்தண்டெலும்புகள்


**நெஞ்சு முள்ளந்தண்டெலும்புகள்** முள்ளந்தண்டு நிரலின் நெஞ்சு வளைவில் உள்ள 12 முள்ளந்தண்டெலும்புகள் ஆகும். இது முள்ளந்தண்டு நிரலின் கழுத்து மற்றும் நாரி முள்ளந்தண்டெலும்புகளுக்கு இடையில் அமைத்துள்ளது. சில உயிரினங்களில் இதன் எண்ணிக்கை மாறுகிறது.  

## அமைப்பு
நெஞ்சு முள்ளந்தண்டெலும்புகள் அதன் இலத்தின் சொல்லான (**vertebrae thoracicae**) ன் முதல் ஆங்கில எழுத்து (**T**) ஐ கொண்டு இதன் அறிவியல் பெயராக அழைக்கப்படுகிறது. அவைகள் முறையே  
- T1
- T2
- T3
- T4
- T5
- T6
- T7
- T8
- T9
- T10
- T11
- T12

இவை விலா எலும்புகள் பொருந்தி இருக்கும் எலும்புகளாகும். இவை நெஞ்சுக்கூட்டை அமைப்பதில் பங்கு வகிக்கின்றது.
# சந்தோஷத்தில் கலவரம்



**சந்தோஷத்தில் கலவரம்** (Santhoshathil Kalavaram) கிராந்தி பிரசாத் இயக்கத்தில் நவம்பர் 2, 2018இல் வெளிவந்த தமிழ்த்திரைப்படம். கிராந்தி பிரசாத்துடன் இணைந்து வி. சி. குமார் இதை தயாரித்திருந்தார். இப்படத்தில் பிரதீப் சின்ஹா, மற்றும் மோனோடாஷ் சின்ஹா ஆகியோர் நிர்வாகத் தயாரிப்பாளர்களாக இருந்தனர். இப்படத்தில் நிரந்த், சி. கல்யாண், ஆர்யன், ருத்ரா ஆரா, ஜெய் ஜெகநாத், ரவிமரியா, கௌதமி, சௌஜன்யா, ஷிவானி, அபேஷ்கா, அலெக்ஸ், சுவாமி போன்றோர் நடித்திருந்தனர் இசை சிவனாக் இசையமைத்திருந்தார். 2 நவம்பர் 2018இல் வெளி வந்தது  

## நடிப்பு

- நிராந்த் - வேணு
- ருத்ரா ஆரா - ஜானி
- ஆர்யன் - ஆகாஷ்
- ரவி மரியா - ரகுபதி
- கௌதமி ஜாதவ் - கலைவாணி
- சி. கல்யாண் - விக்கி
- அபேக்‌ஷா பன்ச்சால் - சோனம்
- சௌஜன்யா - ஹரிணி
- ஷிவானி - சுஜாதா சுப்ரமணியம்
- ஜெய் ஜெகந்நாத் - முருகன்
- அலெக்ஸ் - ரமணா
- சுவாமி - ஷ்யாம்

## கதைச் சுருக்கம்
நல்லதற்கும், தீயவைக்கும் நடக்கும் மோதலே இப்படத்தின் கதையாகும். இதில் நட்பு, காதல், பாசம், நகைச்சுவை மற்றும் ஆன்மீகத்தையும் உள்ளடக்கியுள்ளது. எதிர்மறை மற்றும் நேர்மறைக்கிடையேயான போராட்டமே இதன் கதையாகும்.  

## தயாரிப்பு
*சந்தோஷத்தில் கலவரம்* என்ற இப்படத்தை அறிமுக இயக்குநர் கிராந்தி குமார் இயக்கியுள்ளார், பாலியஸ் கொண்ட்வாஸ் என்பவர் இதன் ஒளிப்பதிவை மேற்கொண்டுள்ளார். இப்படத்தின் பணியாற்றிய பல தொழில்நுட்பக் கலைஞர்கள் மற்றும் நடித்துள்ள நடிகர்கள் பலரும் வெவ்வேறு துறைகளில் பணி புரிந்து கொண்டே, இப்படத்திலும் பங்கு கொண்டுள்ளனர். மேலும், இப்படத்தின் பெரும்பாலான பகுதி காட்டில் நடப்பது போல இருப்பதால், இயற்கையின் ஒலியை அதன் துல்லியமான வடிவத்திலேயே பதிவு செய்ய விரும்பி இதன் இயக்குநர் கிராந்தி குமார் *இங்கிலீஷ் விங்கிலீஷ்* மற்றும் *த்ருஷ்யம்* படத்தில் ஒலிப்பதிவிற்காக புகழ் பெற்ற ஒலி வடிவமைப்பாளரான அருண் வர்மாவை இப்படத்தில் பயன்படுத்திக் கொண்டார்.  

## ஒலித்தொகுப்பு
# ஜூலியும் 4 பேரும்



**ஜூலியும் 4 பேரும்** (Julieum 4 Perum) இது 2017 இல் வெளிவந்த தமிழ் நகைச்சுவைத் திரைப்படம் ஆகும். திரைப்படத்தை ஆர். வி. சதீஷ் இயக்கியுள்ளார். அமுதவாணன், ஜார்ஜ் விஜய், ஆர். வி. சதீஷ், யோகானந்த் ஆகியோர் முக்கிய கதாபாத்திரங்களில் நடித்துள்ளனர். இவர்களுடன் ஆல்யா மானசாவும் நடித்துள்ளார். தயாரிப்புப் பணி 2016 இல் ஆரம்பிக்கப்பட்டு 2017 ஏப்ரல் 7 அன்று நிறைவுற்றது. அறிமுக நாயகன் திரு.ஹர்ஷா ராஜ் சிறப்புத் தோற்றத்தில் இடம் பெற்றிருந்தார். திரைப்படம் சுமார் 1 மணி நேரம் 50 நிமிடங்கள் நேரம் கொண்டதாகும்  

## நடிப்பு
- அமுதவாணன்
- ஜியார்ஜ் விஜய்
- ஆர். வி. சதீஷ்
- யோகானந்த்
- ஆல்யா மானசாஹர்ஷா ராஜ்
- ரீனா
- மகாநதி சங்கர் - இடிஅமீன்
- யோதிஷ் சிவன்
- பில்லி முரளி
- ரியோ ராஜ்

## தயாரிப்பு
ஆர். வி. சதீஷ் அமெரிக்கவில் தான் பார்த்து வந்த ஒரு வேலையை விட்டுவிட்டு இயக்குனராகும் ஆசையில் இராதாகிருஷ்ணன் பார்த்திபனிடம் உதவியாளாராக பணி புரிந்தார். இயக்குநர் ஒரு முக்கிய பாத்திரத்தில் லக்கி என்ற பெயரில் நாய் ஒன்று நடித்துள்ளதாகவும், நகைச்சுவைக் காட்சிகளில் தான் அதிக கவனம் செலுத்தியுள்ளதாகவும் கூறினார். இப்படத்திற்கான கதைக்களம் 2014 ஆம் ஆண்டில் கலிபோர்னியாவில் ஏற்பட்ட உண்மைச் சம்பவமேயாகும். தொலைக்காட்சித் தொடர்களில் நடித்து வந்த அமுதவாணன் இப்படத்தில் முக்கிய பாத்திரத்தில் நடித்திருந்தார். ஜியார்ஜ் விஜய் மணிரத்தினத்தின்' *கடல்* (2013) மற்றும் பாலாஜி மோகனின்' *மாரி* (2015), போன்ற படங்களில் முக்கிய பாத்திரத்தில் நடித்திருந்தார்.  

## ஒலித்தொகுப்பு
இப்படத்தின் இசை ரகு ஷ்ரவண் குமார், இதன் பாடல் இசைத்தட்டு உரிமை டிரென்ட் மியூசிக் பெற்றது . 5 பாடல்கள் இதன் தொகுப்பு 2016 செப்டம்பர் 5 அன்று வெளிவந்தது.  

## வெளியீடு
இப்படம் 2017 ஏப்ரல் 7 அன்று தமிழகமெங்கும் மணிரத்னத்தின் *காற்று வெளியிடை* படத்துடன் வெளியானது தி டைம்ஸ் ஆஃப் இந்தியா இவ்வாறு எழுதியது." படத்தின் எடுக்கப்பட்டவிதம் சரியாக இருக்கிறது. இந்த படத்தில் தன்னியல்பான தன்மை அனைத்தையும் கொண்டுள்ளது, மற்றும் ஒவ்வொரு காட்சியும் மிகவும் வேடிக்கையாக நகர்கிறது". தி நியூ இண்டியன் எக்ஸ்பிரசு பத்திரிகையில் எழுதிய ஒரு விமர்சகர், " குறைந்த தயாரிப்பு செலவில் எடுக்கப்பட்டத் திரைப்படம் என்பது வெளிப்படையாக தெரிகிறது" என்று எழுதியது, ஒரு அறிமுக இயக்குநர் என்ற வகையில் இது ஒரு நல்ல முயற்சி " இவ்வாறு எழுதினார்.
# நாரி முள்ளந்தெண்டெலும்புகள்



நாரி முள்ளந்தண்டெலும்புகள் முள்ளந்தண்டு நிரலின் நாரி வளைவு பகுதியில் அமைந்த முள்ளந்தண்டெலும்புகள் ஆகும். இது மனித விலாக் கூட்டிற்கும் இடுப்பு வலயத்திற்கும் இடையில் அமைந்த 5 பெரிய முள்ளந்தண்டெலும்புகள் ஆகும்.  

## அமைப்பு
நாரி முள்ளந்தண்டெலும்புகள் அதன் இலத்தின் சொல்லான (**vertebrae lumbales**) ன் முதல் ஆங்கில எழுத்து (**L**) ஐ கொண்டு இதன் அறிவியல் பெயராக அழைக்கப்படுகிறது. அவைகள் முறையே  
- L1
- L2
- L3
- L4
- L5
# திருவெலும்பு



**திருவெலும்பு** ( or ; plural: *sacra* or *sacrums*), முள்ளந்தண்டு நிரலின் வால் வளைவு பகுதியில் நாரி முள்ளந்தண்டெலும்புகளைத் தொடர்ந்து அமைந்திருக்கும் 5 எலும்புகள் ஆகும். இவை விருத்தியின்போது முள்ளெலும்பிடை கசியிழையத் தகடுகளை இழந்து இணைவதனால் ஒரு எலும்பாக தோற்றமளிக்கும்.  

## அமைப்பு
திருவெலும்பு முள்ளந்தண்டெலும்புகள் அதன் இலத்தின் சொல்லான (**sacral vertebrae**) ன் முதல் ஆங்கில எழுத்து (**S**) ஐ கொண்டு இதன் அறிவியல் பெயராக அழைக்கப்படுகிறது. அவைகள் முறையே  
- S1
- S2
- S3
- S4
- S5

திருவெலும்பு முள்ளந்தண்டெலும்புகளான S1, S2, S3, S4, S5 18 வயது முதல் 30 வயதுக்குள் ஒன்றுடன் ஒன்று இணைந்து ஒரு திருவெலும்பாக உருமாறுகிறது.
# கீழ்க்கால் உள்ளெலும்பு


**கீழ்க்கால் உள்ளெலும்பு** (ஆங்கிலம்:**Tibia**)காலில் உள்ள இரு எலும்புகளில் ஒன்று. இது வலிமையானதாகவும், பெரியதாகவும் உள்ள ஒரு நீள எலும்பு ஆகும். இது முழங்கால் மற்றும் கணுக்கால் மூட்டை உருவாக்குகிறது. இது முழங்கால் மூட்டின் உடல் பருமனைத் தாங்கும் பகுதியாக உள்ளது.  

## அமைப்பு
கீழ்க்கால் எலும்புகளில் இது வலிமையானதாகவும், பெரியதாகவும் உள்ள ஒரு நீள எலும்பு ஆகும். இது முழங்கால் மற்றும் கணுக்கால் மூட்டை உருவாக்குகிறது. இது முழங்கால் மூட்டின் உடல் பருமனைத் தாங்கும் பகுதியாக உள்ளது. இது மேல் முனை, கீழ் முனை மற்றும் நடுவே தண்டு பகுதியை கொண்டது.  

## குருதி ஊட்டம்
கீழ்க்கால் உள்ளெலும்பு தமக்கு தேவையான குருதி ஊட்டத்தை முன்புற கீழ்க்கால் உள்ளெலும்பு தமனி (ஆங்கிலம்:**Anterior tibial artery**) மூலம் பெறுகிறது.
# நுண்ணுணர்வு



**நுண்ணுணர்வு** (Nunnunarvu) 2016இல் வெளிவந்த தமிழ்த் திரைப்படமாகும் மதிவாணன் சக்திவேல் இப்படத்தை இயக்கி நடித்துள்ளார் , அவருடன் இந்திரா நடித்துள்ளார். இசை மாயு கணேசன் இவருடன் பின்னணி இசை ராஜ் படத்தொகுப்பு, சுரேஷ் அர்ஸ் மேற்கொண்டுள்ளனர் . 2016 செப்டம்பர் 30 அன்று வெளிவந்தது.  

## கதைச் சுருக்கம்
சந்துரு (மதிவாணன் சக்திவேல்) தனது பல் மருத்துவத் தேர்விற்காக ஆஸ்திரேலியா செல்கிறார். சந்துருவின் நண்பன் வினீஷ் ஒரு பெண்ணை கொலை செய்தது , சந்துருவிற்குத் தெரியவர வினீஷ் அவரை கொலை செய்ய திட்டமிடுகிறார். சாருவின் குடும்ப நண்பர் பிரசாத்திற்கு சாருவின் மேல் ஆசை உண்டாகின்றது, சந்துருவும், சாருவும் நுண்ணுணர்வு மூலம் எவ்வாறு தங்கள் பிரச்சனையை சரி செய்கிறார்கள் என்பது மீதிக்கதை.  

## நடிப்பு
இப்படத்தின் படப்பிடிப்பு பெரும்பாலும் ஆஸ்திரேலியாவில் நடைபெற்றது. இந்த படத்தில் நடித்துள்ள நடிகர்கள் பெரும்பான்மையினருக்கு இது முதல் படமாகும்.  

## தயாரிப்பு
சக்தி ஸ்க்ரீன்ஸ் சார்பில் மதிவாணன் சக்திவேல் இப்படத்தை எழுதி இயக்கியுள்ளார். இப்படத்தின் முன்னோட்டம் ஏபி இண்டல்நேஷனல் மூலம் 2016 ஜூன் 30 அன்று வெளியிடப்பட்டது  

## இசை
ஐந்து பாடல்கள் கொண்ட இதன் இசையை மாயு கணேசன் மேற்கொண்டுள்ளார். பாடல்களை மதிவாணன் சக்திவேல் எழுதியுள்ளார். பின்னணி இசை ராஜ்.  

இப்படத்தின் ஒலித்தொகுப்பு ஏபி இண்டல்நேஷனல் மூலம் 2016 சூலை 29 அன்று வெளியிடப்பட்டது. ஆஸ்திரேலியாவில் 2016 அக்டோபர் 1 அன்றும் இங்கிலாந்தில் அக்டோபர் 2 அன்றும் வெளிவந்தது.  

## விருது
2019 பெப்ரவரி 20 அன்று மும்பையில் நடைபெற்ற, 2019 ஆம் ஆண்டிற்கான தாதாசாஹேப் பால்கே இன்டர்நேஷனல் பிலிம் ஃபெஸ்டிவலில் அதிகாரப்பூர்வ திரையிடலுக்கு "நுண்ணுணர்வு" தேர்ந்தெடுக்கப்பட்டது.
# புதுக்கோட்டையிலிருந்து சரவணன்



***புதுக்கோட்டையிலிருந்து சரவணன்*** (*Pudhukottaiyilirundhu Saravanan*) 2004 இல் தனுஷ் மற்றும் அபர்ணா பிள்ளை நடிப்பில் எஸ். எஸ். ஸ்டான்லி இயக்கத்தில் யுவன் சங்கர் ராஜா இசையில் வெளியான தமிழ் திரைப்படம். 16 சனவரி 2004 பொங்கலன்று வெளியாகி வணிகரீதியில் சராசரி வெற்றிப்படமாக அமைந்தது.  

## கதைச்சுருக்கம்

புதுக்கோட்டை மாவட்டத்தில் வசிக்கும் சரவணன் (தனுஷ்) தன் குடும்ப சூழ்நிலை காரணமாக சிங்கப்பூரில் வேலைக்குச் செல்கிறான். அங்கு நல்ல சம்பளம் கிடைப்பதால் தன் குடும்பத்தின் பணப்பிரச்சினைகள் தீரும் என்று எண்ணுகிறான். அங்கு அவன் தங்கியிருக்கும் அடுக்குமாடிக் குடியிருப்பில் உள்ள சீனாவைச் சேர்ந்த ஒருவனுடன் (பீட்டர் ஹீன்) ஏற்படும் சண்டையால் சரவணனின் கடவுச்சீட்டை அவன் எரிக்கிறான். சண்டையின் முடிவில் எதிர்பாராவிதமாக அவன் (பீட்டர் ஹீன்) இறக்க கொலைப்பழி சரவணன் மீது விழுகிறது.  

ஷாலினி (அபர்ணா பிள்ளை) சிங்கப்பூரில் உள்ள அவள் மாமா வீட்டில் வசதியாக வாழ்ந்து வருபவள். அவளுடைய மாமா சூதாட்டத்தில் ஷாலினியைப் பணயமாக வைத்து விளையாடித் தோற்கிறார். அவருடைய எதிரிகளிடமிருந்து ஷாலினியைக் காப்பாற்ற, இந்தியாவில் இருக்கும் அவள் பெற்றோரிடம் அனுப்ப முடிவுசெய்கிறார். அவளை பாதுகாப்பாக அழைத்துச்செல்லும் பொறுப்பை சரவணனிடம் கொடுக்கிறார். அதற்கு 3 இலட்சம் பணம் தருவதாகச் சொல்வதாலும், கொலைப்பழியின் காரணமாகக் காவல் துறையிடமிருந்து தப்பிக்கவும் சரவணன் ஒத்துக்கொள்கிறான்.  

விமலின் (கருணாஸ)) உதவியால் போலிக் கடவுச்சீட்டுப் பெற்று மலேசியா, தாய்லாந்து மற்றும் பர்மா வழியாக இந்தியா செல்வதே அவர்கள் திட்டம். இந்தப் பயணத்தில் ஷாலினி சரவணன் மீது காதல்வயப்படுகிறாள். சரவணன் ஷாலினியைக் காதலித்தாலும் அதை அவளிடம் மறைக்கிறான். அவள் பெற்றோரிடம் அவளை பாதுகாப்பாக சேர்த்துவிட்டு தன் பணத்தைப் பெற்றுக்கொள்கிறான். தன்னை நேசித்தால் இரண்டு மாதங்களுக்குள் திரும்பிவருமாறு சொல்கிறாள். இறுதியில் சரவணன் தன் காதலைத் தெரிவிக்க இருவரும் இணைகிறார்கள்.  

## நடிகர்கள்

- தனுஷ் - சரவணன்
- அபர்ணா பிள்ளை - ஷாலினி
- கருணாஸ் - விமல் மற்றும் கமல்
- மயூரி
- பீட்டர் ஹீன் - சீன நாட்டினன்
- ஷாஷா ஸ்ரீ
- தாரிகா - "நாட்டு சரக்கு" பாடலுக்கு நடனம்

## தயாரிப்பு

"முதல் படம் பார்த்ததுமே தனுஷ் நம்பிக்கை நட்சத்திரம் என்பதை புரிந்து கொண்டேன். இரண்டு படங்களுக்கு ஒப்பந்தம் செய்தேன். அந்த அளவிற்கு தனுஷ்மீது நம்பிக்கை வந்தது எனக்கு படத்தைத் துவங்கினார்.  

## இசை

படத்தின் இசையமைப்பாளர் யுவன் சங்கர் ராஜா. 4 திசம்பர் 2003 இல் பாடல்கள் வெளியாகி நல்ல வரவேற்பைப் பெற்றது. இரண்டு பாடல்களை யுவன் சங்கர் ராஜா பாடினார். தன் முதல் பாடலாக "நாட்டு சரக்கு" பாடலைப் பாடி தனுஷ் பாடகராக அறிமுகமானார். பாடலாசிரியர்கள் பா. விஜய், தாமரை, சினேகன் மற்றும் நா. முத்துக்குமார் ஆகியோர் பாடல்களை எழுதினர்.  

**பாடல் வரிசை**  

| 1 | மலர்களே | தாமரை | பாம்பே ஜெயஸ்ரீ | 04:56 |  |
| --- | --- | --- | --- | --- | --- |
| 2 | பேபி பேபி | பா. விஜய் | கார்லா, யுவன் சங்கர் ராஜா | 05:56 |  |
| 3 | வேர் டூ வி கோ | பா. விஜய் | யுவன் சங்கர் ராஜா | 03:14 |  |
| 4 | நாட்டு சரக்கு | பா. விஜய் | தனுஷ், ரஞ்சித், லாவண்யா | 04:37 |  |
| 5 | புது காதல் | சினேகன் | ரஞ்சித், சின்மயி | 05:08 |  |
| 6 | புதுக்கோட்டை சரவணன் | நா. முத்துக்குமார் | குணால் கஞ்சவாலா, ஹேமா சர்தேசாய், நிதிஷ் கோபால், யுகேந்திரன் | 04:25 | } |
# வானவில் கிராமம்


**வானவில் கிராமம்** ( **Rainbow Village** (Chinese: 彩虹眷村; pinyin: Cǎihóng Juàncūn) என்பது தைவானின் நன்துன் மாவட்டத்தில் உள்ள, தைசுங் நகரத்தின் அருகே அமைந்திருக்கும் ஒரு கிராமம் ஆகும். இந்த கிராமத்தை புகழ்வாய்ந்த இடமாக மாற்றியவர், 1924 இல் குவாங்டாங் மாகாணத்தில் பிறந்த ஓய்வுபெற்ற இராணுவ வீரர் ஹுவாங் யுங்-ஃபு என்பவராவார். இவருடன் பிறந்த நான்கு சகோதரர்கள் மற்றும் இரண்டு சகோதரிகளில் இவர் மூத்தவரான இவரின் கலைத்திறமையானது இளமையிலேயே வெளிவந்தது. தற்போது வானவில் கிராமம் என அழைக்கப்படும் இந்த கிராமத்தில் இவர் முதலில் தன் வீட்டின் சுவர்களில் ஓவியங்களை வரையத் துவங்கினார். பின்னர் கிராமத்தில் உள்ள பிற வீடுகளின் சுவர்களிலும் ஓவியங்களை வரைய ஆரம்பித்தார். அந்த வீட்டுச் சுவர்களில் வெவ்வேறு உருவங்களையும் விலங்குகளையும் ஓவியங்களாக வரைந்தார். இவ்வாறு அந்த ஊரில் இருந்த 1,200 வீட்டுச் சுவர்களிலும் ஓவியங்களால் நிரப்பினார்.  

ஹுவாங், ஹாங்காங்கைச் சேர்ந்தவர். சீனாவில் நடந்த உள்நாட்டுப் போரின்போது கம்யூனிச படைகளை எதிர்த்து போரிடும் நோக்கத்துடன் இவர் 1946 இல் தேசியவாதிகளான குவோமிண்டாங் இராணுவத்தில் சேர்ந்தார். 1949 இல் தோற்கடிக்கப்பட்ட குவோமின்டாங் படைகளானது, அவர்களின் தலைவரான, சங் கை செக்க்கைப் பின்தொடர்ந்து, தைவான் பகுதிக்கு தப்பிச் சென்றது. இவ்வாறு சீனாவிலிருந்து திரும்பிய முன்னாள் ராணுவ வீரர்கள் குடியிருப்பதற்காக தைவான் அரசால் தைவான் தீவு முழுவதும் பல குடியிருப்புகள் உருவாக்கப்பட்டன. இவற்றில் இந்த குடியிருப்பானது நிரந்தர கிராமமாக ஆனது. அந்த இராணுவ வீரர்களும் இங்கேயே நிரந்தரமாக வாழத்துவங்கினர்.  

ஆனால், காலப்போக்கில் இந்தக் கிராமத்தில் வசித்தவர்கள் பலரும் கிராமத்தை காலிசெய்து சென்றுவிட்டனர். கட்டுநர்கள் பலரும் அந்தக் கிராமத்தின் இடங்களை வாங்கினர். 1200 வீடுகள் அமைந்திருந்த அந்தக் கிராமம், ஒரு கட்டத்தில் 11 வீடுகளாகச் சுருங்கியது. அதனால் தைவான் அரசு அந்த கிராமத்தில் அமைத்திருந்த வீடுகளை இடிக்க முடிவுசெய்தது. வீட்டில் தனியாக இருந்த ஹுவாங், பொழுதுபோகாமல் தன் வீட்டில் ஒரு பறவையை வரைந்தார். அதன்பிறகு அவரது ஓவியப் பணி வளர்ந்தது.  

கிராமத்தில் ஹுவாங் செய்த இந்த ஓவியப் பணிகளைப் பார்த்த உள்ளூர் பல்கலைக் கழக மாணவர்கள் இந்த கிராமத்தை காப்பாற்ற பரப்புரை செய்தனர். இதையடுத்து இந்த கிராமத்து வீடுகளில் ஹுவான் வரைந்திருந்த ஓவியங்கள் சமூக வலைத்தளங்களில் பரப்பி, இக்கிராமத்தை ஒரு கலாச்சார பகுதியாக்கி பாதுகாக்க வேண்டி வலியுறுத்தினர். இதையடுத்து சுற்றுலா பயணிகள் பலரும் அந்தக் கிராமத்துக்கு வரத்தொடங்கினர். இதையடுத்து தைவான் அரசு, வானவில் கிராமத்தை இடிக்கும் முடிவைக் கைவிடுவதாக அறிவித்தது.   இங்குள்ள ஓவியத் தொருவானது இந்த ஊருக்கு ஆசியாவில் இருந்து ஆண்டுக்கு ஒரு மில்லியன் சுற்றுலா சுற்றுலா பயணிகளை ஈர்க்கும் இடமாக மாற்றியுள்ளது.  

## போக்குவரத்து
இந்தக் கிராமமானது தைவான் இருப்புப்பாதை நிர்வாகத்துக்கு உட்பட்ட ஸினுவூரி தொடர்வண்டி நிலையத்துக்கு வடக்கே உள்ளது.
# மை மிஸ்டர்ஸ்



**மை மிஸ்டரஸ்** என்பது 2014 ஆம் ஆண்டு வெளியான ஆஸ்திரேலிய படம் ஆகும். ஸ்டீபன் லான்ஸ் இத்திரைப்படத்தினை இயக்கியிருந்தார். ஜெரார்டு லீ என்பவர் திரைக்கதை எழுதியிருந்தார்.  

## கதை
இப் படத்தின் கதையில் பதினாறு வயதான சிறுவன் ஒருவன், தனது தந்தையின் தற்கொலையை கண்டறிகிறான். அந்த துன்பத்திலிருந்து விடுபட உணர்ச்சியூட்டும் வழிகளை தேடுகிறான். அவன் ஒரு மர்மமான பெண்மையை சந்திக்கிறான். அவளிடம் சரணடைந்து தன்னுடைய உலகினை மறக்கிறான்.  

## உற்பத்தி
கோல்ட் கோஸ்டில் படப்பிடிப்பு நடந்தது.  

## நடிகர்கள்
ஹாரிசன் கில்பர்ட்ஸன் - சார்லி பாய்ட்  
இம்மானுவல் பீரீட் - மேகி  
அண்ணா ரியான் - சிறிய பெண்  
ரூபன் நாஷ் - ஒழுங்கற்ற பையன்  
ஹக் பார்கர் - டாம் பாய்ட்  
ரேச்சல் பிளேக் - கேட் பாய்ட்  
மால்கம் கென்னார்ட் - மைக்கேல் (மால் கென்னார்ட்)  
ராபின் மூர் - பியோனா பியர்ஸ்  
மான்டே லீ -  

## ஆதாரங்கள்
# கிரண் மனிசா மொகந்தி



**கிரண் மனிசா மொகந்தி** (*Kiran Manisha Mohanty*) என்பவர் ஓர் இந்திய சதுரங்க விளையாட்டு வீராங்கனை ஆவார். இவர் 1989 ஆம் ஆண்டு ஏப்ரல் மாதம் 09 ஆம் நாள் பிறந்தார். பெண் கிராண்டு மாசுட்டர் என்ற பெருமையும் இவருக்கு உண்டு. 2006 ஆம் ஆண்டு புது தில்லியில் நடைபெற்ற ஆசிய இளையோர் சதுரங்கப் போட்டியில் மொகந்திக்கு இரண்டாம் இடம் கிடைத்தது.  

## சாதனைகள்
- 2006 ஆம் ஆண்டு நடைபெற்ற ஆசிய இளையோர் சதுரங்கப் போட்டியில் இரண்டாமிடம்
- ஒடிசாவின் முதல் பெண் அனைத்துலக மாசுட்டர் (2006), தேசிய பி பெண்கள் சாம்பியன் பட்டம் (2007), பெண் கிராண்டு மாசுட்டர் (2010) முதலிய பெருமைகள் இவருடைய சாதனைகளாகும்.
# தி குரோ (1994 திரைப்படம்)



***தி க்ரோ*** என்பது 1994 ஆம் ஆண்டு வெளியான அமெரிக்க சூப்பர்நேச்சுரல் சூப்பர் ஹீரோ திரைப்படம் ஆகும். இதனை அலெக்ஸ் ப்ரியாஸ் இயக்கினார்.  

இத்திரைப்படம் 1989 ஆம் ஆண்டு தி குரோ என்ற பெயரில் வெளியான காமிக் புத்தகத்தினை அடிப்படையாகக் கொண்டு எடுக்கப்பட்டது. இந்த புத்தகத்தினை எழுதியவர் ஜேம்ஸ் ஓபார்.  

இது டேவிட் ஜே. ஷோ மற்றும் ஜான் ஷெர்லி எழுதியது. தனது இறுதி படமான தோற்றத்தில் இந்த திரைப்படம் நடிகர் பிராண்டன் லீ நடித்த இறுதி படமாகும்.  

## திரைக்கதை
எரிக் டிராவன் என்பவர் ராக் இசை வல்லுராக இருக்கிறார். அவருடைய வருங்கால மனைவியை ஒரு கும்பல் வன்புணர்வு செய்து கொன்றுவிடுகிறது. அவருடன் எரிக் டிராவனும் கொல்லப்படுகிறார்.  

பின்பு காகமாக உயிர்த்தெலும் எரிக் தன் வருங்கால மனைவியை வன்புணர்வு செய்து கொன்றவர்களை பழி வாங்குகிறார்.  

## நடிகர்கள்

- எரிக் டிராவனாக பிராண்டன் லீ
- சாராவாக ரோசெல் டேவிஸ்
- எர்னி ஹட்சன் ஸாக்ட் ஆல்பிரக்ட்
- மைக்கேல் வின்காட் - டாப் டாலர்
- பாய் லிங் - மைகா
- ஷெல்லி வெஸ்டெராக சோபியா ஷினஸ்
- அர்லாவின் லெவினே
- டி-பேட் என டேவிட் பேட்ரிக் கெல்லி
- ஏஞ்சல் டேவிட்
- லான்ரன்ஸ் மேசன்
- மைக்கேல் மஸ்ஸி
- டோனி டாட் - கிரேஜெ
- ஜான் பொலிட்டோ - கிதியோன்
- பில் ரேமண்ட் - மிக்கே
- மார்கோ ரோட்ரிகஸ் - டோர்ஸ்

## பிராண்டன் லீ மரணம்
பிராண்டன் லீ, வட கரோலினாவிலுள்ள வில்மிங்டனில் ஈயூஈ ஸ்கிரீன் ஜெம்ஸ் ஸ்டுடியோவில் படப்பிடிப்பிஸ் தற்செயலான துப்பாக்கிச் சூட்டின் காரணமாக காயத்தினால் மார்ச் 31, 1993 இல் இறந்தார். இதனால் தி குரோ அவருடைய நடிப்பில் வெளியான இறுதிப்படமாக கொண்டாடப் படுகிறது.  

### பாராட்டுகள்
| பிராட்கேஸ்ட் மியூசிக் இன்கார்பரேட் | கிரேம் ரெவெல் |
| --- | --- |
| எம்டிவி மூவி விருது | சிறந்த ஆண்டின் சிறந்த திரைப்படம் |
| சிறந்த நடிகர் | பிராண்டன் லீ <small>(இறந்தவர்)</small> |
| சிறந்த பாடல் | ஸ்டோன் டெம்பில் பிளாட்ஸ்

<small>பாடல் "பிக் எம்டி "</small> |
| ஃபாங்கோரியா சின்சலா விருதுகள் | சிறந்த பரந்த வெளியீட்டு திரைப்படம் |
| சிறந்த நடிகர் | பிராண்டன் லீ <small>(இறந்தவர்)</small> |
| சாட்டர்ன் விருது | சிறந்த திகில் திரைப்படம் |
| சிறந்த இயக்குநர் | அலெக்ஸ் ப்ரியாஸ் |
| சிறந்த ஆடை வடிவமைப்பு | ஆரியான் பிலிப்ஸ் |
| சிறந்த சிறப்பு விளைவுகள் | ஆண்ட்ரூ மேசன் |
# ஈசா காரவடே


**ஈசா காரவடே** (*Eesha Karavade*) என்பவர் இந்தியாவின் சதுரங்க விளையாட்டு வீரர் ஆவார். இவர் மாகாராட்டிர மாநிலத்தின் புனே நகரத்தைச் சேர்ந்தவர். ஈசா 1987 ஆம் ஆண்டு நவம்பர் மாதம் 21 ஆம் தேதி பிறந்தார். ஈசா அனைத்துலக மாசுடர் மற்றும் பெண்கள் கிராண்டு மாசுடர் பட்டம் பெற்றவர் ஆவார். இந்தியாவிற்காக சதுரங்க ஒலிம்பியாடில் 2010, 2012 மற்றும் 2014 ஆம் ஆண்டுகளில் விளையாடி பெருமை சேர்த்தார்.  

மாகாராட்டிரா மாநில அரசின் சிவ சத்திரபதி விருது 2004 ஆம் ஆண்டில் ஈசாவிற்கு வழங்கப்பட்டது.  

சென்னையில் நடைபெற்ற 38 ஆவது இந்திய பெண்கள் பிரீமியர் சதுரங்க சாம்பியன் பட்டப் போட்டியில் ஈசா முதலாவது இரண்டாம் இடத்தைப் பெற்றார்.  

ஈசா 2011 ஆம் ஆண்டில் தென் ஆப்பிரிக்காவில் நடைபெற்ற காமென்வெல்த் சதுரங்க போட்டியில் தங்கப் பதக்கம்  
வென்றார்.  

ஈரானில் நடைபெற்ற ஆசிய பெண்கள் தனிநபர் சதுரங்க சாம்பியன் பட்டப் போட்டியில் வெண்கலப் பதக்கம் 2011 ஆம் ஆண்டில் பெற்றார்.  

40 ஆவது சதுரங்க ஒலிம்பியாடு போட்டி 2012 ஆம் ஆண்டு துருக்கியில் உள்ள இசுதான்புல் என்னும் நகரத்தில் நடைபெற்றது. இப் போட்டியில் ஈசா பெண்கள் சதுரங்க குழுவில் விளையாடி நான்காம் இடத்தை பிடித்தார். பிளிட்சு முறை நடைபெற்ற பெண்கள் சதுரங்கம் குழு போட்டியில் தங்கப் பதக்கமும் , 2014 ஆம் ஆண்டு தப்ரீசு நகரில் நடைபெற்ற ஆசிய நாடுகள் கோப்பை விரைவு சதுரங்கம் மற்றும் முறையான சதுரங்கப் போட்டியில் வெள்ளிப் பதக்கமும் இவரது அணிக்குக் கிடைத்தது.
# இவானா மரியா பர்டுடோ



**இவானா மரியா பர்டுடோ** (*Ivana Maria Furtado*) என்பவர் ஓர் இந்திய சதுரங்க விளையாட்டு வீர்ர் ஆவார். இவர் 1999 ஆம் ஆண்டு மார்ச்சு மாதம் 16 ஆம் நாள் பிறந்தார். இந்தியாவின் கோவா இவருடைய சொந்த ஊராகும். 2006 மற்றும் 2007 ஆம் ஆண்டுகளில் நடைபெற்ற உலக சிறுவர் சதுரங்க போட்டியில் எட்டு வயதுக்குட்பட்டோர் பிரிவில் இரண்டுமுறை சாம்பியன் பட்டம் வென்றார். 2009 ஆம் ஆண்டில் 10 வயதுக்குட்பட்டோர் பிரிவில் இரண்டாமிடம் பிடித்தார். பிடே அளிக்கும் உலகத்தரவரிசைப் புள்ளிகளின் படி சனவரி 2012 இல் இவானாவின் புள்ளிகள் 2065 ஆகும். பெண் பிடே மாசுட்டர் என்ற பெருமையை இவர் 2011 ஆம் ஆண்டு ஈட்டினார் .  

2009 ஆம் ஆண்டு டிசம்பர் 14 இல் சிங்கப்பூரில் நடைபெற்ற பொதுநலவாய சதுரங்கப் போட்டியில் இவானா தங்கப் பதக்கம் வென்றார்.  

2012 ஆம் ஆண்டு சூன் மாதம் தாசுகண்டில் நடைபெற்ற ஆசிய இளையோர் சதுரங்க பெண்கள் சாம்பியன் பட்டப் போட்டியை வென்றதன் மூலம் பெண் கிராண்டு மாசுட்டர் ஆவதற்கான முதலாவது தகுதி நிலையை அடைந்தார். இப்பொழுது இவர் பெண்கள் அனைத்துலக மாசுட்டர் என்ற பட்டத்துடன் உள்ளார்.
# 7 டேஸ் (2010 திரைப்படம்)


***7 நாட்கள்*** என்பது 2010 ஆம் ஆண்டு வெளியான கனடத் திர்ல்லர் திரைப்படமாகும். இதனை டேனியல் க்ரோ என்பவர் இயக்கியிருந்தார்.  

கிளாட் லெகால்ட் நடித்திருந்தார். திரைக்கதை பாட்ரிக் செனெக்கால் எழுதிய நாவலான *லெஸ் செப்டன் ஜெர்ஸ் டூ டால்மை* அடிப்படையாகக் கொண்டது.  

## நடிகர்கள்
- க்ளாட் லெகால்ட் - ப்ரூனோ ஹமெல் என்ற
- ரீமி ஜாரார்ட் - ஹெமி மெர்குருவாக
- மார்டின் டுபுரேயில் - அந்தோனி லெமயர்
- ஃபானி மாலெட் - சில்வியா ஹேமலை
- ரோஸ்-மேரி கூலியர் - மல்லிகை ஹமெல்
- அலெக்ஸாண்ட்ரே கோயெட்டெ - மைக்கேல் போஸெவெர்
- டொமினிக் க்வெஸ்னல் - மேரிஸ் ப்ளூௗ
- பாஸ்கல் டெலாஹஸ் - டையன் மாஸன்
- பாஸ்கல் கமாமைன் - கெய்டன் மோரின்
- டேனியல் டெஸ்பூட்டூ - கில்லஸ், மெடிசின்

## கதை

அறுவை சிகிச்சை நிபுணரான ப்ரூனோ ஹமெல் (க்ளாட் லாகால்ட்) சாதாரண வாழ்க்கை வாழ்ந்து வருகிறார். ஒருநாள் அவரது மகள் ஜாஸ்மின் (ரோஸ்-மேரி கோலியர்) வன்புணர்வு செய்து பூங்காவில் கொலை செய்யப்படுகிறார்.  

ஜாஸ்மின் கொலையில் முக்கிய குற்றவாளியென அந்தோனி லெமயர் (மார்டின்) என்பவரை காவல்துறை சந்தேகப்படுகிறது. ஜாஸ்மினின் தந்தை ஹமெல் தன் மகளை கொலை செய்தமைக்காக பழிவாங்க திட்டமிடுகிறார்.  

ஏழு நாட்களுக்குள் குற்றவாளியை கொடூரமாக கொல்வேன் என காவல்துறைக்கு அறிவித்து பின் கொலை செய்கிறார்.  

## வெளியீடும் வரவேற்பும்
சண்டன்ஸ் திரைப்பட விழாவில் , உலக அரங்கில் 22 ஜனவரி 2010 அன்று படம் திரையிடப்பட்டது.  

வெளியீட்டில், விமர்சகர்கள் இந்த படத்திற்கு சாதகமான கருத்துகளை தெரிவித்தனர். ராட்டன் டொமடோஸில் , 13 மதிப்பீடுகளை அடிப்படையாகக் கொண்டு 85% ஒப்புதலுக்கான மதிப்பீட்டை இத்திரைப்படம் பெற்றது.  

## ஆதாரங்கள்
# பயனீர் கலை அறிவியல் கல்லூரி


**பயனீர் கலை அறிவியல் கல்லூரி ** (Pioneer College of Arts and Science ) என்பது கோயம்புத்தூரின், மேட்டுப்பாளையம் சாலையில் உள்ள ஜோதிபுரம் என்ற பகுதியில் அமைந்துள்ள ஒரு கலை அறிவியல் கல்லூரி ஆகும். இக்கல்லூரி 1998 ஆம் ஆண்டு துவக்கப்பட்டது. 2018 காலகட்டத்தில் இக்கல்லூரியில் இளநிலை, முதுநிலை, எம்பில், முனைவர் பட்ட ஆராய்ச்சிப் படிப்புகளில் 1200க்கும் மேற்பட்ட மாணவர்கள் பயின்று வந்தனர். மாணவர்களின் திறன்களை வளர்க்கும் விதமாக இங்கு நாட்டு நலப்பணித் திட்டம், செஞ்சிலுவைச் சங்கம், வேலைவாய்ப்பு பயிற்சி மையம், விளையாட்டு பயிற்சி மையம் போன்றவை செயல்பட்டு வருகின்றன.
# 22 பிமேல் கோட்டயம்

***22 பெண் கோட்டயம்*** என்பது 2012 ஆம் ஆண்டு மலையாள மொழியில் வெளிவந்த இந்திய பழிவாங்கும் திரில்லர் திரைப்படம் ஆகும். இத்திரைப்படத்தினை 22FK என்று சுருக்கமாகவும் அழைத்தார்கள். இத்திரைப்படத்தினை ஆஷிக் அபு இயக்கியிருந்தார். ரிமா கல்லாங்கில் மற்றும் ஃபஹத் பாஷில் முன்னணி கதாப்பாத்திரங்களில் நடித்திருந்தனர். இத்திரைப்படத்திற்கான சிறைச்சாலை பெங்களூரில் அமைக்கப்பட்டு படம்பிடிக்கப்பட்டது.  

## கதை
இத்திரைப்படம் கேரளாவில் உள்ள கோட்டயம் நகரத்தைச் சார்ந்த 22 வயதான டெஸ்ஸா என்ற செவிலியரின் கதையாகும். டெஸ்ஸாவை வன்புணர்வும் சித்திரவாதையும் செய்தவர்களை பழிவாங்கும் கதையாக அமைந்திருந்தது.  

## விமர்சனம்
இப்படம் ஏப்ரல் 13, 2012 அன்று வெளியிடப்பட்டு, நேர்மறையான விமர்சனங்களைப் பெற்றது. இப்படம் பாக்ஸ் ஆபிஸில் நல்ல மதிப்பு பெற்றது. இப்படத்தில் சிறப்பான நடிப்பினை வெளிப்படுத்தியமைக்காக ரிமா கல்லிங்கல் சிறந்த நடிகைக்கான கேரள மாநில திரைப்பட விருதை வென்றார்.  

## நடிதர்கள்

- ரீமா கல்லிங்கல் - டெஸ்ஸா கே. ஆபிரகாம்
- பகத் பாசில் - சிரில் சி. மாத்யூ
- பிரதாப் போத்தன் ஹெக்டே
- ரிஸா சைரியா - டெஸ்ஸா கே. ஆபிரகாம்
- டி.ஜி ரவி ரவி
- சதார்
- ரஷ்மி சதீஷ்
- ஸ்ரீண்டா அஷப்
- விஜய் பாபு- பென்னி

## இசை

பாடலுக்கான இசை மற்றும் திரைப் பின்னணி இசை இரண்டும் பிஜிபல் மற்றும் ரெக்ஸ் விஜயன் ஆகியோரால் உருவாக்கப்பட்டது.  

## வசூல் நிலவரம்
2012 ஆம் ஆண்டின் குறைவான பட்ஜெட் வெற்றிடங்களில் ஒன்றாகும் *22 FK* . 2.5 கோடி பட்ஜெட்டில் செய்யப்பட்ட படம் பாக்ஸ் ஆபிஸில் 5.2 கோடி வசூல் செய்தது.  

## விருதுகள்

; ஆசியத் திரைப்பட விருதுகள்  
- ஆசியத் இளைஞர் சின்னம் விருது - ஃபஹாக் ஃபாஷில்
; ஆசியாவிஷன் திரைப்பட விருதுகள் (2012)  
- சிறந்த நடிகை - ரிமா காலிங்
- ஆண்டின் சிறந்த நடிகர் - ஃபஹாக் பாஷில்

; பிலிம்பேர் விருதுகள் தென் ( 2013 )  
- சிறந்த நடிகர் - ஃபஹாக் பாஷில்
- சிறந்த நடிகை - ரிமா காலிங்
- சிறந்த திரைப்படம் - *22 பிமேல் கோட்டயம்* (பரிந்துரைக்கப்பட்டது)
- சிறந்த இயக்குநர் - ஆஷிக் அபு (பரிந்துரைக்கப்பட்டது)
- சிறந்த துணை நடிகை - ரஷ்மி சதீஷ் (பரிந்துரைக்கப்பட்டது)

; மோகன் ராகவன் விருதுகள் (2012)  
- சிறந்த இயக்குநர் - ஆஷிக் அபு
; தென்னிந்திய சர்வதேச திரைப்பட விருதுகள் ( 2013 )  
- எதிர்மறை நாயகன் கதாப்பாத்திரத்தில் சிறந்த நடிகர் - பிரதாப் கே. போத்தன்
- சிறந்த நடிகை (விமர்சகர்கள்) - ரிமா காலிங்கிள்
- பரிந்துரை - சிறந்த அறிமுக தயாரிப்பாளர் - ஓ.ஜி. சுனில்
- பரிந்துரை - சிறந்த இயக்குநர் - ஆஷிக் அபு

## மறு ஆக்கங்கள்
*மாலினி 22 பாளையம்கோட்டை* என தமிழ் மொழியிலும், *மாலினி 22 விஜயவாடா* என தெலுங்கு மொழியிலும் இத்திரைப்படம் மறு ஆக்கம் செய்யப்பட்டது. அந்தப் படத்தில் நித்யா மேனன் மற்றும் கிருஷ் ஜே நடித்திருந்தனர்.  

## ஆதாரங்களும் மேற்கோள்களும்
# சிறீநாத் நாராயணன்

**சிறீநாத் நாராயணன்** (*Srinath Narayanan*) என்பவர் ஓர் இந்திய சதுரங்க விளையாட்டு வீர்ர் ஆவார். சென்னையைச் சேர்ந்த இவர் 1994 ஆம் ஆண்டு பிப்ரவரி மாதம் 14 ஆம் நாள் பிறந்தார். 2012., 2013, 2014 ஆம் ஆண்டுகளில் நடைபெற்ற உலக சிறுவர் சதுரங்க போட்டிகளில் சிறீநாத் வெற்றி பெற்றார் இந்திய சதுரங்க மேதையும் கிராண்டு மாசுட்டருமான நிகால் சேரினுக்கு பயிற்சியாளராகப் பணிபுரிகிறார்.  

2002 ஆம் ஆண்டில் சிறீநாத் மிகச்சிறு வயது பிடே தரப்புள்ளிகள் பெற்ற சதுரங்க வீர்ர் என்ற பெருமையைப் பெற்றார். 2005 ஆம் ஆண்டு சுலையில் பிரான்சு நாட்டின் பெல்போர்ட்டில் நடைபெற்ற உலக இளையோர் சதுரங்க சாம்பியன் பட்டப் போட்டியில் வெற்றி பெற்று 12 வயதுக்குட்பட்டோருக்கான போட்டியில் தங்கப் பதக்கத்தை வென்றார். இப்போட்டியில் சனான் சுச்கிரோவ், சாம்வேல் டெர்சகாக்யான், வெசுலி சோ ஆகியோரை சம்நிலை முறிவு போட்டியில் பெற்ற வெற்றியின் மூலம் தோற்கடித்தார். இவர்கள் அனைவரும் இறுதி சுற்றில் 8.5 புள்ளிகள் எடுத்திருந்தனர். 2010 ஆம் ஆண்டு நடைபெற்ற உலக இளையோர் சதுரங்க ஒலிம்பியாடு போட்டியில் இந்தியாவுக்காக விளையாடிய சிறீநாத் வெள்ளிப் பதக்கத்தை பெற்றுக் கொடுத்தார். 2017 செப்டம்பரில் இவருக்கு கிராண்டு மாசுட்டர் பட்டம் கிடைத்தது.அவருக்கு செப்டம்பர் மாதம் 2017 ஆம் ஆண்டு கிராண்டு மாசுட்டர் பட்டம் வழங்கப்பட்டது..